Document ID: 32009R0110

KOMMISSIONENS FORORDNING (EF) Nr. 110/2009
af 5. februar 2009
om ændring af listen over lande i bilag I til Rådets forordning (EF) nr. 519/94
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 427/2003 af 3. marts 2003 om en varespecifik overgangsbeskyttelsesordning for indførsel med oprindelse i Folkerepublikken Kina og om ændring af forordning (EF) nr. 519/94 om den fælles ordning for indførsel fra visse tredjelande (1), især artikel 22, stk. 3,
efter høring af det rådgivende udvalg, og
ud fra følgende betragtninger:
(1)
Ved forordning (EF) nr. 519/94 (2) indførte Rådet en fælles ordning for indførsel fra visse tredjelande, der også indeholder bestemmelser om beskyttelsesforanstaltninger.
(2)
Forordning (EF) nr. 519/94 finder bl.a. anvendelse for indførsel med oprindelse i Ukraine.
(3)
Ved forordning (EF) nr. 427/2003 indførte Rådet en fælles ordning for en varespecifik overgangsbeskyttelsesordning for indførsel med oprindelse i Folkerepublikken Kina og ændrede forordning (EF) nr. 519/94 om den fælles ordning for indførsel fra visse tredjelande.
(4)
Ved forordning (EF) nr. 427/2003 gav Rådet Kommissionen beføjelse til at ajourføre bilag I til forordning (EF) nr. 519/94.
(5)
I lyset af Ukraines tiltrædelse af Verdenshandelsorganisationen bør der træffes beslutning om, at Ukraine slettes fra anvendelsesområdet for forordning (EF) nr. 519/94.
(6)
Foranstaltningerne i denne forordning er i overensstemmelse med udtalelsen fra det rådgivende udvalg -
UDSTEDT FØLGENDE FORORDNING:
Eneste artikel
Ukraine udgår af listen over lande i bilag I til forordning (EF) nr. 519/94.
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. februar 2009.

Labels: 13
18
3
5